પ્રાંતિજ તાલુકાના તાજપુરકૂઇ ગામ પાસે સોમવારે વહેલી સવારે ટ્રક અને ઇકો કાર વચ્ચે ગંભીર અકસ્માત સર્જાતા ઘટનામાં બે વ્યકિતના કરૂણ મોત નિપજયા હતા. બનાવ સંદર્ભે પ્રાંતિજ પોલીસને જાણ થતા ઘટના સ્થળે પહોંચી કાયદેસરની કાર્યવાહી કરી હતી. અકસ્માતની ઘટના અંગે પ્રાપ્ત વિગત અનુસાર પ્રાંતિજ તાલુકાના તાજપુરકૂઇ પાસે સોમવારે વહેલી સવારે ટ્રક નં.જીજે.૦૯.ઝેડ.૧૬૧૨ તેમજ ઇકો ગાડી નં.જીજે.૩.ડીએન.૫૦૩૦ વચ્ચે ગંભીર અકસ્માત સર્જાયો હતો. જેમાં ઇકો ગાડીના ચાલક કાનાભાઇ કાળાભાઇ ભરવાડ (ઉ.વ.૨૮) અને બાજુમાં બેઠેલા મુકેશભાઇ ધનજીભાઇ મેણાત (ઉ.વ.૨૬, રહે.અબાલ, જિ.ઉદેપુર, રાજસ્થાન)ને ગંભીર ઇજાઓ પહોંચતા કરૂણ મોત નિપજયા હતા. અકસ્માતના બનાવ સંદર્ભે પ્રાંતિજ પોલીસને જાણ થતા પોલીસે ઘટના સ્થળે પહોંચી કાયદેસરની કાર્યવાહી કરી હતી.